Zahar Ibrahim

Kapten (B) Datuk Zahar Ibrahim merupakan ahli politik UMNO yang melompat ke parti PAS. Beliau menjadi ahli UMNO selama 26 tahun . Jawatan terakhir beliau ialah ketua bahagian UMNO Petaling Jaya Selatan. Beliau pernah menjadi ADUN Taman Medan, Selangor.
Pada 1981 ,Zahar menyertai UMNO cawangan Subang Jaya dan dilantik menjadi Timbalan Ketua UMNO Bahagian Subang Jaya merangkap Bendahari Umno Bahagian Puchong tahun 1982 - 1987. Pada 1994 - 1999 beliau menjadi Ketua Umno Bahagian Petaling Jaya Selatan dan juga ADUN kawasan Taman Medan. Ekoran persempadanan semula bahagian UMNO pada tahun 1999 - 2008 beliau memimpin UMNO Bahagian Petaling Jaya Selatan sehingga keahliannya digantung oleh Presiden UMNO, Datuk Seri Abdullah Ahmad Badawi.

Isu pembelian Eurocopter

Datuk Zahar Ibrahim mendedahkan surat kontroversinya kepada Perdana Menteri Malaysia berhubung isu pembelian helikopter oleh Kementerian Pertahanan Malaysia. Kementerian telah membeli kapal selam Scorpene dari Perancis dan pesawat pejuang Sukhoi dari Russia. Kini Kementerian setuju membeli helikopter Eurocopter pula . Syarikat Mentari Services Sdn Bhd mempertikaikan prosedur pembelian yang dikatakan tidak profesional.

Mengkritik pemimpin UMNO

Zahar Ibrahim pernah mengkritik Perdana Menteri, Datuk Seri Abdullah Ahmad Badawi dan timbalannya Datuk Seri Najib Tun Razak berhubung penyalahgunakan kuasa dalam satu pertemuan dengan ketua-ketua bahagian di Pusat Dagangan Dunia Putra (PWTC). Akibatnya beliau digantung jawatan ketua UMNO Bahagian Petaling Jaya Selatan selama 3 tahun oleh Majlis Tertinggi UMNO mulai 3 Disember 2008. Baginya pemimpin tertinggi UMNO tidak mengambil kira kepentingan dan kehendak rakyat, khasnya orang Melayu. Majlis Tertinggi UMNO turut memecat Bekas Menteri di Jabatan Perdana Menteri, Dato' Zaid Ibrahim.
Ini ada kaitan dengan laporan BPR yang dibuat oleh bekas exco Pemuda Umno, Datuk Mazlan Harun berhubung dakwaan rasuah membabitkan presiden UMNO, Datuk Seri Abdullah Ahmad Badawi dan timbalannya, Datuk Seri Najib Tun Razak pada 4 September 2008. Mazlan Harun ialah anak bekas Menteri Besar Selangor, Datuk Harun Idris.

Lompat menyertai PAS

Pada 24 Disember 2008, Datuk Zahar Hashim mengejutkan parti UMNO apabila melompat ke parti pembangkang, PAS.Kerajaan negeri Selangor yang diterajui Barisan Nasional ditumbangkan oleh Pakatan Rakyat hasil gabungan PKR-DAP-PAS dalam pilihan raya 8 Mac 2008. . Beliau menyerahkan borang keahlian PAS kepada Timbalan Presiden PAS, Ustaz Nasharuddin Mat Isa bertempat di Hotel Ampang, Selangor Darul Ehsan. Turut menjadi saksi ialah Pesuruhjaya PAS Selangor Dato' Dr Hassan Mohd Ali, timbalannya Dr Che Musa, Ketua Penerangan Mohd Roslan Mohd Shahir merangkap Setiausaha Politik Presiden PAS, ahli Exco Selangor dari PAS, Dr Halimah Ali, Dr Rani Osman dan lain-lain. Turut keluar parti ialah 28 ketua cawangan, dan 13 ahli jawatankuasa bahagian PJ Utara. Sehubungan dengan itu beliau akan berkempen dalam pilihanraya kecil parlimen Kuala Terengganu, yang berlangsung antara 6 sehingga 17 Januari 2009. Pejabat Umno Bahagian Petaling Jaya Selangor ditutup dan ia akan menjadi pejabat PAS.
Reaksi pemimpin Pengerusi Badan Perhubungan UMNO Selangor, Tan Sri Muhammad Muhd Taib ialah Datuk Zahar sebagai orang yang bermasalah.